

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

**L Ē M U M S**

Daugavpilī

2022.gada 29.decembrī **Nr.894**

 (prot. Nr.40, 10.§)

**Par Daugavpils pašvaldības centrālās pārvaldes nolikuma apstiprināšanu**

Ievērojot to, ka 2023. gada 1. janvārī stāsies spēkā Pašvaldību likums, kura 20. panta pirmā daļa noteic, ka pašvaldības administrācija ir pastarpinātā pārvalde, kuru dome izveido pašvaldībai noteikto funkciju un uzdevumu izpildes nodrošināšanai, un to veido pašvaldības iestādes un amatpersonas, otrā daļa - dome izveido centrālo pārvaldi – pašvaldības iestādi, kas nodrošina domes un komiteju organizatorisko un tehnisko apkalpošanu un pilda citas pašvaldības nolikumā noteiktās funkcijas,

ņemot vērā to, ka saskaņā ar Daugavpils domes 2005. gada 11. augusta saistošo noteikumu Nr.5 “Daugavpils valstspilsētas pašvaldības nolikums” 6. punktu administrācija ir pašvaldības izpildorgāns, kas nodrošina domes pieņemto lēmumu izpildi, kā arī tās darba organizatorisko un tehnisko apkalpošanu, 21. punktu - pašvaldības administrāciju veido departamenti un nodaļas, pamatojoties uz likuma “Par pašvaldībām” 21. panta pirmās daļas 8. punktu, atklāti balsojot: PAR – 14 (I.Aleksejevs, P.Dzalbe, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

1. Mainīt iestādes nosaukumu “Daugavpils pilsētas pašvaldība” uz nosaukumu “Daugavpils pašvaldības centrālā pārvalde” un apstiprināt Daugavpils pašvaldības centrālās pārvaldes nolikumu (pielikumā).
2. Uzdot Daugavpils valstspilsētas pašvaldības izpilddirektora vietniekam veikt izmaiņas Uzņēmumu reģistra publisko personu un iestāžu sarakstā.
3. Lēmums stājas spēkā 2023.gada 1.janvārī.

Pielikumā: Daugavpils pašvaldības centrālās pārvaldes nolikums.

Domes priekšsēdētāja

1.vietnieks *(personiskais parakts)* A.Vasiļjevs